o
Derek Prince
Sota taivaassa ja maan päällä Osa 2
Taivaassa vallitsee seuraava järjestys:
valtaistuimet, herruudet, vallat ja voimat.
Palaamme Efe 6:12:een., josta aloitimme.
Tämä on Princen käännös:
Painiottelumme ei ole niitä vastaan, joilla on ihmisruumis
vaan taivaan valtoja, voimia, tämän maailman hallitsijoita
ja pahuuden henkivaltoja vastaan.
Huomatkaa, että ylimpänä ovat henkivallat ja voimat
tai pimeyden hallitsijat ja auktoriteetit.
Kolossalaiskirjeestä näemme, etteivät järjestyksen kaksi ylintä,
valtaistuimet ja herruudet, osallistuneet kapinaan.
Kapina alkoi henkivalloista ja niiden voimista,
hallinnasta ja vaikutusvallasta.
Valtaistuimet ja herruudet eivät asettuneet Jumalaa vastaan.
Mutta olemme yhä tekemisissä erittäin voimakkaiden henkiolentojen kanssa,
joita kutsutaan hallitsijoiksi ja vallankaappaajiksi.
Niiden kanssa me painimme, jos painimme.
Moniko teistä painii? Ei tarvitse vastata,
mutta ette jaksa vastustaa niitä, ellette tiedä tätä. Se on varmaa.
Katsomme seuraavaksi Danielin kirjaa, josta käy selvästi ilmi,
että on olemassa keskimmäinen taivas
Jumalan taivaan ja maan välissä,
ja keskimmäisessä taivaassa ovat saatana ja sen enkelit. Daniel 10.
Danielin kirja löytyy Hesekielin kirja jälkeen.
Tässä on esirukouksen oppitunti ja esimerkki rukouksen voimasta.
Se sattuu hyvin meidän aikaamme.
Dan 10:2: "Niinä päivinä minä, Daniel, vietin suruaikaa kolme viikkoa."
Miksi hän suri? Kansansa surullisen tilanteen tähden.
Miksi sinä ja minä voisimme surra? Kansamme surullisen tilanteen tähden.
"Kolmeen viikkoon en syönyt tuoretta leipää, en pannut suuhuni
lihaa enkä viiniä enkä voidellut itseäni öljyllä."
Tätä me kutsumme "Danielin paastoksi".
Siinä ei olla täysin syömättä, mutta kieltäydytään nautinnoista,
joista eniten pitää kuten kahvi.
Nyt sotkeudun toisten asioihin. Tämä paasto on paljon muutakin.
Kerron sivumennen sanoen tämän.
Kun pelastuin 1941, jos uskotte, että maan päällä oli jo tuolloin ihmisiä.
Pelastuin armeija-aikanani, jolloin olin vielä täysin epähengellinen.
En tiennyt, että Jumala puhuu ihmisille, mutta tunsin jonkun
sanovan minulle: "ei suklaata, ei suklaata."
Onpa naurettavaa, ajattelin. Sitä paitsi pidän suklaasta.
Myöhemmin olin yksikköni "sotkun" pomo ja
koko suklaavarasto oli minun vallassani.
Myöhemmin, kun nain Ruthin, hän kutsui minua "sukloholistiski".
Hän sanoi: "En tiedä ketään, joka ahmii suklaata niin kuin sinä..
Syöt kokonaisen levyn yhdellä istumalla."
Olin tullut riippuvaiseksi suklaasta. Nyt olen siitä vapaa, kiitos Jumalan,
mutta jos olisin kuunnellut Jumalan varoitusta,
olisin säästynyt paljolta kärsimykseltä.
Kristittyjen sanastosta on oudosti kadonnut eräs sana
viimeisten 50-60 vuoden aikana. Se on 'itsensä kieltäminen'.
Minun uskoontuloni aikoihin lähes kaikki, olipa kristitty tai ei,
pitivät selvänä, että kristittyjen elämään kuuluu itsensä kieltäminen.
Nykyisin harvojen kristittyjen mieleen edes tulee itsensä kieltäminen.
Jeesus sanoi, jos aiot seurata minua,
mikä on ensimmäinen askel?
"Jos joku tahtoo kulkea Minun jäljessäni, hän kieltäköön itsensä,"
Daniel kielsi itsensä.
Daniel ei syönyt mieliruokaansa kolmeen viikkoon.
"Ensimmäisen kuun 24. pnä minä olin suuren virran Tigrisin rannalla.
Katsellessani ympärilleni minä äkkiä huomasin miehen, joka
oli pellavavaatteissa, uumillaan vyö parasta kultaa.
Hänen ruumiinsa säihkyi kuin krysoliitti, hänen kasvonsa
välkehtivät kuin salama, hänen silmänsä olivat kuin tulisoihdut,
hänen käsivartensa ja jalkansa kuin kiiltävä pronssi,
ja hänen äänensä oli kuin kansanjoukon pauhu.
Vain minä, Daniel, näin sen näyn, Miehet, jotka olivat kanssani,
eivät sitä nähneet, mutta suuri kauhu valtasi heidät ja
he pakenivat ja piiloutuivat.
Muistan, että ne henkilöt, jotka johdattivat minut tuntemaan Herran,
olivat Smith Wigglesworthin ystäviä, vaikka en koskaan tavannut häntä.
Kerran hän kertoi naisesta, joka tuli kysymään: "Herra Wigglesworth,
mahdoinko nähdä enkelin, minulla oli sellainen kokemus."
Wigglesworth kysyi: "Pelästyitkö?" "En." "Sitten se ei ollut enkeli."
Aina kun joku Raamatussa näki enkelin, hän pelästyi.
Niin Danielkin.
Jae 8: "Minä jäin yksin katsomaan tätä suurta näkyä,
ja minun voimani katosi, kasvoni muuttuivat kalmankalpeiksi ja
minun ruumiini kävi hervottomaksi. Mutta kuulin hänen sanojensa äänen,
ja silloin minä vaivuin syvään uneen, kasvot maata vasten."
Sen alemmas ei voi mennä. Ennen menoni puhumaan jonnekin,
kuten tänne, rukoilen aina kasvot maahan painettuina,
koska sen alemmaksi ei voi mennä.
Sen jälkeen on vain yksi suunta: ylöspäin.
Ellen tee niin, vapisen pelosta, että laiminlyönti näkyy puhuessani.
Jae 10: "Mutta käsi koski minua ja ravisteli minua,
ja minä kohottauduin polvieni ja käsieni varaan. Hän
(vierailija taivaasta) sanoi minulle: Daniel, sinä Jumalalle rakas!"
Miksi hän oli Jumalalle rakas? Siksi, että hän rakasti kansaansa
niin paljon, että paastosi ja rukoili sen puolesta.
"Opi ymmärtämään ne sanat, jotka minä sinulle puhun.
Nouse seisomaan. Sinun luoksesi minut on lähetetty."
En vielä sanonut kaikkea paastosta. Toissavuonna puhuin
Amerikan esirukoilijoiden järjestämässä konferenssissa
Bill Brightin kanssa, joka on opettanut paljon paastosta.
Laskin huvikseni minkä verran olin kristittynä yhteensä paastonnut:
yli 8 vuotta, mutta en sentään yhtä mittaa."
Se ei ole ollut hukkaan heitettyä aikaa. Missä tahansa olenkin,
en olisi siellä, ellen olisi paastonnut.
Jeesus sanoi opetuslapsilleen: "Kun paastoatte .."
Hän ei sanonut "jos paastoatte."
Jeesus asetti paaston samalle tasolle kuin
laupeuden harjoittaminen ja rukous.
Kolme asiaa: kun rukoilet, kun annat almuja ja kun paastoat.
Hän antaa meille mallin.
Hän ei alkanut julistaa ennen kuin oli paastonnut 40 päivää.
Luk 4 sanoo: "Kun Hänet oli kastettu, Hän meni autiomaahan
täynnä Pyhää Henkeä. Paastottuaan 40 päivää,
Hän palasi täynnä Hengen voimaa." Katsokaapa eroa.
Olet täynnä Pyhää Henkeä, mutta on eri asia
oletko täynnä Hengen voimaa.
Dan 10:12: "Hän sanoi minulle: Älä pelkää, Daniel.
Sinun sanasi kuultiin ensimmäisestä päivästä alkaen,
jolloin nöyrästi pyysit ymmärrystä Jumalalta."
Tekemään mitä? Mikä on nöyryyden vastakohta? Ylpeys.
Toimimme jommin kummin. Kummalla sinä toimit?
Ylpeys johtaa tuhoon, nöyrtyminen menestykseen.
Kun nöyrryt Jumalan edessä, Hän kuulee sanasi ja
sinun sanojesi vuoksi minä olen tullut.
Daniel oli paastonnut kolme viikkoa, mutta ensimmäisenä paastopäivänä
enkeli lähetettiin antamaan vastaus. Miksi hän silti paastosi kolme viikkoa?
"Persian enkeliruhtinas on vastustanut minua 21 päivää."
Kyseessä ei ole ihminen vaan saatanallinen hallitsija taivaasta.
Ja sillä oli tietty tehtävä. Hän oli Persian johtaja.
Kerron tähän väliin mitä erikoista minulle tapahtui.
Minut oli kutsuttu puhumaan 1000 iranilaiselle kristitylle Hollantiin.
He ovat Iranin pakolaisia.
He kertoivat, että Iran on räjähtämäisillään hengellisesti.
Kerron teille tämän, mutta toivon, ettei se kuulosta kehuskelulta.
Edustajamme Hollannissa yritti herättää iranilaisten
kiinnostusta minuun, mutta ei nimeni ottanut tulta nimeksikään,
kunnes edustajamme näytti heille kirjoittamani kirjan
"Miten rukous ja paasto muuttivat historiaa".
"Tämä mieskö sen kirjoitti? Nyt haluamme hänet puhumaan meille."
On ainakin neljä maata, joiden historiaa kirja on rajusti muuttanut:
Venäjä, Tsekki, Persia (Iran) ?
Jos haluatte maanne muuttuvan, niin ilman rukousta ja paastoa
se ei muutu. Kirjoitin kirjan parikymmentä vuotta sitten.
Tiedättekö, että minusta tuli amerikkalainen sattumalta.
Monikaan ei ole muuttanut tähän maahan sattumalta,
mutta minä muutin. Tulin rajalle tanskalaisen vaimoni
ja pienen afrikkalaisen tyttäremme kanssa Kanadasta Pembinaan,
Pohjois-Dakotaan. Minulta kysyttiin maahantulon tarkoitusta.
"Vierailu". vastasin. Minulla oli erään seurakunnan lähettämä kutsu.
"Kauanko aiotte vierailla?" "Puoli vuotta", vastasin.
Rajamiehet sanoivat, että se on liian pitkä vierailuksi.
Sanoin: "Ehkä te voitte auttaa meitä?" Uskomatonta, mutta he sanoivat:
"Tulkaa mukaamme Minneapolisiin ja me järjestämme maahanmuuttonne."
Olen ehkä ainoa, josta on tullut USA:n siirtolainen sattumalta.
Kiitän Jumalaa tästä maasta.
Amerikan kristityt ovat kohdelleet minua erittäin hyvin.
Olen velkaa, jonka maksoin kirjoittamalla sen kirjan.
Kirja osoittaa mitä rukous ja paasto merkitsivät tämän maan synnylle.
Siinä kuvataan myös muin esimerkein toimintaani Lähi-idässä
ja muualla, missä rukous ja paasto ovat muuttaneet historiaa.
Jos haluatte USA:n kääntyvän takaisin Jumalan puoleen,
en usko, että se onnistuu muuten kuin rukoillen ja paastoten.
Teidän on kysyttävä itseltänne miten paljon maanne hyvinvointi
minulle merkitsee. Olen hyvin kiitollinen Amerikan kansalle.
Olen viihtynyt täällä, minut on otettu sydämellisesti vastaan ja
olen saanut teiltä tukea. Teen kaikkeni
maksaakseni velkani takaisin, mutta parasta mitä voin tehdä,
on kertoa totuus rukouksesta ja paastosta.
Tiedätte varmaan keitä pyhiinvaeltajaisät olivat.
Britanniassa he olivat hylkiöitä.
He purjehtivat länteen ja katosivat Englannin historiasta.
Kun tulin Amerikkaan, minut kutsuttiin puhumaan
pyhiinvaeltajista Plymouthiin, Massaschusettsiin.
En tiennyt heistä mitään, mutta otin selville.
Englannissa vainottiin kristittyjä ja pyhiinvaeltajien oli paettava Hollantiin.
Miehet, naiset ja lapset kokoontuivat Leydeniin Hollantiin
ja he määräsivät pidettäväksi rukous- ja paastopäivän
Esra 8:21:n pohjalta:
"nöyrtykäämme Herran edessä etsimään Hänen tahtoaan."
He lähtivät matkaan ja pysähtyivät Plymouthiin (Englantiin) ja
purjehtivat Uuteen Englantiin. Voi sanoa, että tavallaan tämä maa
tai tämä osaa maata syntyi Raamatun mukaisella rukouksella ja paastolla.
Mielestäni on tyhmää hylätä Raamattu ja
kääntyä ihmisfilosofien puoleen.
Minä olin filosofi. En arvosta pätkääkään ihmisfilosofiaa.
Se on ajanhukkaa.
En puhu näin siksi, että olisin epäonnistunut. Menestyin hyvin.
Uskomatonta, että tein väitöskirjani Cambridgessä aiheesta
"Platonin määritelmämetodin kehittyminen".
Voitteko uskoa tätä? Minut valittiin yliopiston opettajaksi,
joten en puhu siksi ettenkö olisi menestynyt. Menestyin hyvin.
Mutta kun opin tuntemaan Herran, tämä kaikki muuttui tyhjänpäiväiseksi.
Daniel 10:13: "Persian enkeliruhtinas on vastustanut minua
kaksikymmentäyksi päivää." Aikamoinen konflikti:
kolme viikkoa hengellistä sotaa taivaassa siksi,
että Jumalan enkeli tuli vastaamaan Danielin rukoukseen ja
saatanan enkeli keskimmäisestä taivaasta vastusti häntä.
Ei kannata aliarvioida saatanan voimaa.
"Mikael, yksi suurimmista enkeli- ruhtinaista, tuli auttamaan minua.
Tästä syystä minä olen viipynyt siellä, Persian kuninkaiden luona."
Dan 1:12 sanoo: "Silloin astuu esiin Mikael, suuri enkeliruhtinas,
joka seisoo kansasi poikien suojana."
Keitä ovat nämä kansasi pojat, joista Danielille puhutaan?
Kertokaa. Juutalaiset.
Sana ei ole juuri suosiossa, mutta niin se on.
Juutalaiset ovat Danielin kansan poikia.
Aina kun Daniel esiintyy Raamatussa, niin juutalaiset ovat
historian keksipisteessä, koska Daniel seisoo sen kansan puolesta,
jonka Jumala on hänen vastuulleen antanut.
Teksti jatkuu: "Minut on jätetty yksin Persian kuninkaiden luo."
Yksi enkeli ei mahtanut mitään, tarvittiin kaksi, tämä ja Mikael.
"Nyt olen tullut selittämään sinulle, mitä on tapahtuva kansallesi
aikojen lopussa, sillä myös tämä näky koskee niitä aikoja.
Kun hän puhui minulle tämän, minä katselin maahan enkä pystynyt
sanomaan sanaakaan. Silloin eräs ihmisen kaltainen kosketti huuliani,
ja minä avasin suuni ja lausuin edessäni seisovalle:
Herrani, näyn nähdessäni tuska kouristi minua ja voima pakeni
minusta. Miten minä, vähäinen palvelija, voisin puhua herrani
kanssa? Enää ei minussa ole jäljellä voimaa, tuskin henkeäkään."
Daniel kävi läpi valtavan hengellisen kokemuksen.
Kaikki hengelliset kokemukset eivät ole miellyttäviä.
Jos haet vain miellyttäviä elämyksiä, jäät paljosta paitsi.
"Ihmisen kaltainen kosketti minua uudelleen, antoi minulle voimaa ja
sanoi: Älä pelkää, sinä Jumalalle raskas! (Pidän tästä ilmauksesta.
Se on viesti taivaasta Danielille.) Älä pelkää!
Rauha sinulle. Vahvistu, ole vahva.
Kun hän puhui minulle, minä vahvistuin ja sanoin:
Nyt voit puhua, herrani, sillä sinä olet vahvistanut minua."
Jae 20. "Hän sanoi: Tiedätkö miksi olen tullut luoksesi?
Nyt minä palaan taistelemaan Persian enkeliruhtinasta vastaan.
Taistelu ei ollut ohi. Hän oli saanut läpimurron,
mutta paluumatkalla hänen oli vielä taisteltava keskimmäisessä
taivaassa saatanan enkeliä, Persian kuningasta vastaan.
Ja kun olen lähtenyt luotasi, Kreikan enkeliruhtinas tulee."
Kreikan kuningas ei ole ihminen vaan toinen saatanan enkeli.
Oli siis kaksi maata, Persia ja Kreikka, joita hallitsi
saatanan enkeli toteuttaakseen saatanan suunnitelmia.
Miksi nämä maat olivat tärkeitä sekä Jumalalle että saatanalle?
Koska Israelin kohtalo ratkaistiin näissä maissa..
"Mutta minä kerron sinulle, mitä on merkitty totuuden kirjaan.
Ainoa, joka tukee minua heitä vastaan, on teidän enkeliruhtinaanne Mikael."
Tässä puhutaan juutalaiselle: teidän enkeliruhtinaanne Mikael".
Tämä on elävä kuvaus Jumalan enkelien ja saatanan enkelien
välisestä sodasta, jota ei käydä maan päällä vaan
keskimmäisessä taivaassa. Se sota on niin todellista.
"Jota minä autoin ja suojasin meedialaisen Dareioksen
ensimmäisenä hallitusvuotena".
Jumala oli nostanut Dareioksen valtaan siunaamaan Israelia.
Tästäkin näemme, miten keskeisessä asemassa Israel on.
Koska Dariuksen päätöksillä oli vaikutusta Israeliin,
Jumalan enkeli tuki häntä. Tässä on täysin erilainen skenaario
kuin mihin olemme tottuneet. Daniel pani sen alkuun.
On tärkeää muistaa se, että aloitteen teki Daniel.
Aloite ei lähtenyt taivaasta vaan maan päältä.
Daniel alkoi rukoilla ja paastota. Se sai aikaan liikettä taivaassa.
Jumala lähetti enkelin vastaamaan Danielin rukoukseen,
mutta saatanan enkeli nimeltä Persian kuningas heitti kapuloita
enkelin rattaisiin kesken matkan.
Enkeliltä ja arkkienkeli Mikaelilta vei kolme viikkoa saada läpimurto.
Kun puhumme painimisesta, niin se ei ole mitään ajanvietepeliä
vaan todellista vääntämistä. Jos jotain voin teille jättää, niin
sen tosiasian, että saatanan vallan murtaminen tämän kansan yltä
vaatii meiltä paljon enemmän kuin mitä olemme tähän asti tehneet.
Jos se haluaa tuhota USA:n, niin se pystyy tekemään sen.
Sanon teille nätisti, että Amerikan kristittyjen enemmistöllä
ei ole kosketusta todellisuuteen. He leikkivät uskonnollisia leikkejään
ja viettävät kivaa aikaa kirkoissaan, mutta ovat täysin tietämättömiä
meneillään olevasta henkimaailman tappavasta sodankäynnistä, jossa
maanpäällisillä seurakunnilla on ratkaiseva tehtävä.
Painivastustajamme ei ole ihminen vaan henkivallat ja voimat ja
tämän pimeyden maailman hallitsijat.
Rakkaat veljet ja sisaret, edessämme ei ole mikään
mitätön tehtävä, jota ei noin vain opita pyhäkoulussa.
Tehtävä vaatii täydellistä antautumista sille.
Se vaatii hengellisen tilanteen realiteettien kohtaamista.
Se vaatii tarttumista itsekkyyteen, itsekeskeisyyteen ja
mukavuudenhaluun ja sanoutumista niistä irti.
Älköön pikkusieluisuutesi olko esteenä sille
miten Jumala haluaa sinua käyttää.
On taas aika palata Efe 6:een. Toivottavasti onnistuin osoittamaan
teille, että taivaan valtakunnissa on käynnissä todellinen sota.
Meilläkin on siinä osamme.
Sotaa ei voiteta, ellemme tee omaa osuuttamme siinä.
Oletteko käsittäneet tämän? Sanokaa kyllä tai ei.
Toivottavasti olette ymmärtäneet. Ellette ole, olen haaskannut aikaani.
Kerron teille jotain mitä eräs saarnaaja kertoi minulle hiljakkoin:
Kun luette Efesolaiskirjettä, niin teksti on aina monikossa.
Mitään tekstiä ei ole osoitettu yksilölle vaan kaikki on "teille",
monikossa. Teille seurakunnat, teille uskovat.
Koko skenaario ei jätä tilaa yksinäiselle vaeltajalle.
Sellaiselle ei tässä ole osaa. Kyse on Jumalan kansan yhteisyrityksestä,
muuten se ei toimi. Nyt takaisin Efe 6:13:een:
"Ottakaa sen tähden yllenne Jumalan taisteluvarustus, niin että
kykenette pahan päivän tullen tekemään vastarintaa ja
selviytymään taistelusta pystyssä pysyen."
Paavali kuvaa roomalaisen legioonalaisen varustusta, jota
kutsutaan sotisovaksi, sotilaan taisteluvarustus.
Hän soveltaa sitä hengelliseen elämään.
Nolottaa niistää nenää, kun äänitys on päällä.
Eli, Efe 6:13:
Olette kuulleet Princen tutun sanonnan:
kun Raamatussa on sana "sen tähden", niin on selvitettävä minkä tähden.
Jakeessa 13 on "sen tähden", koska se on jatkoa jakeelle 12.
Siksi, että olemme elämän ja kuoleman vaarassa siinä sodassa,
jota saatanan voimat käyvät taivaassa, ottakaa yllenne
Jumalan koko taisteluvarustus. Tämä on tuiki tärkeää teille kaikille,
jotka olette mukana hengellisessä sodankäynnissä.
Älkää menkö sotaan aseistamattomana.
Paavali luettelee kuusi varustetta, jotka kuuluvat taisteluvarustukseen.
Ensimmäiset viisi on tarkoitettu itsepuolustukseen.
Käyn ne lyhyesti läpi ja samalla voitte tarkistaa
minkä verran taisteluvarustusta teillä on.
Jae 14: "Seiskää lujina! Kiinnittäkää vyöksenne totuus."
Ensimmäinen varuste on vyö.
Tuohon aikaan miehet ja naiset
käyttivät nilkkoihin asti ulottuvia vaatteita.
Raamatussa on usein sanonta: "vyöttäkää kupeenne".
Ennen kuin alettiin tehdä jotain, ensimmäiseksi oli käärittävä
pitkät vaatteet polvien yläpuolelle, jotta jalkoja voi vapaasti liikuttaa.
Silloin otettiin vyö, jonka alle kiinnitettiin ylös käärityt asusteet.
Sen jälkeen oli valmis toimimaan.
Ellei näin tehty, pitkät helmat estivät kunnon toiminnan.
"Seiskää lujina! Kiinnittäkää vyöksenne totuus."
tämä tarkoittaa sitä, että meidän on oltava armottoman rehellisiä
itsellemme ja toisille. Pastori kertoi ensimmäisestä vaimostani Lydiasta,
että hän aina sanoi niin kuin asia on.
Joku kysyi häneltä onko sinulla lapsia. Lydia vastasi:
Haluatteko todella tietää? Kyllä. Istukaapa kuuntelemaan.
Lydia kävi läpi kaikki kahdeksan lasta kunkin kerrallaan.
Hän ei koskaan höpissyt turhia, ei käyttänyt uskonnollisia kliseitä.
Ne ovat kamalana esteenä, jos haluat olla tosi kristitty.
Et voi kätkeytyä uskonnollisen sanaston taakse.
On oltava vilpitön ja sanottava niin kuin asia on.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä